DA Den Europæiske Unions Tidende C 49/6

Meddelelse fra Kommissionen vedrørende gennemførelsen af Kommissionens delegerede forordning (EU) nr. 1060/2010 om supplering af Europa-Parlamentets og Rådets direktiv 2010/30/EU for så vidt angår krav til miljøvenligt design af køle/fryseapparater til husholdningsbrug

(EØS-relevant tekst)

2011/C 49/05

1. Titler på og referencer til foreløbige målemetoder (1), som offentliggøres med henblik på gennemførelsen af Kommissionens delegerede forordning (EU) nr. 1060/2010, særlig bilag VI og VII.

Målt parameter Organisation Reference Titel Udtryk, definitioner, symboler og klassifikation CEN Punkt 3 og 4 i EN 153. Hvis punkt 3 og 4 i EN 153 er i modstrid med definitionerne i artikel 2 og bilag I til forordning (EF) nr. 643/2009, har denne forordning forrang. Metoder til måling af elforbrug og tilknyttede karakteristika for elnettilsluttede køleskabe, frostskabe, frysere og kombinationer heraf til husholdningsbrug Generelle prøvningsbetingelser CEN Punkt 8 i EN 153. Hvis punkt 8 i EN 153 er i modstrid med betingelserne i bilag III, del 1, til forordning (EF) nr. 643/2009, har denne forordning forrang. Opsamling og bortskaffelse af afrimningsvand CEN Punkt 5 i EN 153 Opbevaringstemperaturer CEN Punkt 6 og 13 i EN 153. Hvis punkt 6 og 13 i EN 153 er i modstrid med tabel 4 i bilag IV til forordning (EF) nr. 643/2009, har denne forordning forrang. Bestemmelse af lineære dimensioner, volumener og flader CEN Punkt 7 i EN 153 Energiforbrug CEN Punkt 15 i EN 153 Temperaturstigningstid CEN Punkt 16 i EN 153 Indfrysningskapacitet CEN Punkt 17 i EN 153 Indbyggede køle/ fryseapparater CEN Bilag D til EN 153 Nominelle karakteristikker og kontrolprocedure CEN Bilag E til EN 153. Hvis bilag E i EN 153 er i modstrid med tabel 1 i bilag V til forordning (EF) nr. 643/2009, har denne forordning forrang. Elementer til testrapporten, bedømmelse CEN Punkt 20 og 21 i EN 153 Støj Den Internationale Elektrotekniske Kommission IEC 60704-1 Apparater til husholdningsbrug og tilsvarende elektriske apparater — prøvningsregler til bestemmelse af luftbårne akustiske støjemissioner — Del 1: Almindelige forskrifter IEC 60704-2-14 Apparater til husholdningsbrug og tilsvarende elektriske apparater — prøvningsregler til bestemmelse af luftbårne akustiske støjemissioner — Del 2-14: Særlige krav til køleskabe, frostbokse og frysere IEC 60704-3 Apparater til husholdningsbrug og tilsvarende elektriske apparater — prøvningsregler til bestemmelse af luftbårne akustiske støjemissioner — Del 3: Procedure til bestemmelse og efterprøvning af deklarerede værdier for støjudsendelse Effektforbrug Europa-Kommissionen Forordning (EF) nr. 1275/2008 Kommissionens forordning (EF) nr. 1275/2008 af 17. december 2008 om gennemførelse af Europa-Parlamentets og Rådets direktiv 2005/32/EF for så vidt angår krav til miljøvenligt design af elektriske og elektroniske husholdningsapparater og kontorudstyr med hensyn til strømforbrug i standbytilstand og slukket tilstand Luftfugtighed i rum til vinkøling Europa-Kommissionen Del 2, litra d), i denne meddelelse Målemetode til vinkøleskabe

2. Målemetode til vinkøleskabe

a) Generelle prøvningsbetingelser

— prøvningsperiodens varighed defineres i overensstemmelse med punkt 8 i EN 153.

— opbevaringstemperaturens afvigelse som funktion af tiden måles tre gange som følger: den første måling foretages ved den laveste foreskrevne omgivelsestemperatur i vinkøleskabets klimaklasse eller klimaklasser, anden måling foretages ved en omgivelsestemperatur på 25 °C og den tredje ved den højeste foreskrevne omgivelsestemperatur i vinkøleskabets klimaklasse eller klimaklasser.

— den aktive eller passive styring af kølerummets luftfugtighed måles ved en omgivelsesluftfugtighed på 50 % og 75 % og en omgivelsestemperatur på 25 °C.

— målingerne af den aktive eller passive styring af kølerummets luftfugtighed og af opbevaringstemperaturens afvigelse som funktion af tiden ved en omgivelsestemperatur på 25 °C kan udføres samtidig.

— den gennemsnitlige opbevaringstemperatur for hvert kølerum (twma ) sættes til 12 °C eller den nærmeste koldere temperatur.

— aftagelige dele, der ifølge fabrikanten er nødvendige for, at vinkølerummene kan fungere termisk og mekanisk korrekt, placeres i henhold til producentens anvisninger.

b) Den gennemsnitlige opbevaringstemperatur (twma ) for hvert kølerum beregnes som følger:

hvor:

— twim= det integrerede gennemsnit over tid af den øjeblikkelige temperatur i en pakke med 500 g fødevaresimulator (M-pakke), der placeres i et eller flere målepunkter (Twi ) i overensstemmelse med figur 1

— n= antal fødevaresimulatorer (M-pakker), der placeres i målepunktet/målepunkterne (Twi ), 1 ≤ n ≤ 3

c) Opbevaringstemperaturens eller opbevaringstemperaturernes afvigelse som funktion af tiden, i det følgende benævnt «temperaturamplituden», måles i hvert målepunkt (Twi ) i overensstemmelse med figur 1. Den beregnes som gennemsnittet af forskellene mellem de varmeste og koldeste øjeblikkelige temperaturer (twi ), der måles mellem to på hinanden følgende stop i kølesystemet i løbet af prøvningsperioden. Hvis det ikke er muligt at fastslå to på hinanden følgende stop i kølesystemet, betragtes på hinanden følgende perioder på 4 timer.

Opbevaringstemperaturens eller opbevaringstemperaturernes afvigelse som funktion af tiden anses for at besidde 0,5 K-egenskaben som omhandlet i bilag I, litra l), nr. ii), til Kommissionens delegerede forordning (EU) nr. 1060/2010, hvis gennemsnittet eller gennemsnittene af alle temperaturamplituder for hvert målepunkt (Twi ) er mindre end 0,5 K i de tre prøvede omgivelsestemperaturer.

d) Hvert rums relative luftfugtighed (Hwm ) måles i procent og afrundes til nærmeste hele tal på følgende måde:

— Hwm måles med en fugtmåler i målepunktet (Tw2 ) i overensstemmelse med figur 1

— for vinkøleskabe med en enkelt dør, der er opdelt i en fast eller regulerbar rumopdeling med en uafhængig termostat i hvert rum, måles Hwm for hvert rum i overensstemmelse med figur 1

— den aktive eller passive styring af rummenes luftfugtighed anses for at ligge i intervallet fra 50 % til 80 %, jf. bilag I, litra l), nr. iii), til Kommissionens delegerede forordning (EU) nr. 1060/2010, når den målte relative luftfugtighed (Hwm ) holder sig mellem 50 % og 80 % i prøvningsperioden

— hvis højden af rummet eller det opdelte rum (hw ) er mindre end 400 mm (figur 1), måles Hwm ikke for dette.

e) Den opgivne kapacitet, dvs. antallet af 75 cl standardflasker, måles i overensstemmelse med sidste afsnit af punkt 1, nr. 1), til bilag II i Kommissionens delegerede forordning (EU) nr. 1060/2010 på følgende måde:

— Standardflaskers dimensioner måles i henhold til figur 2.

— Hver standardflaskes samlede vægt er 1 200 ± 50 g. Standardflasker kan fyldes med vand eller en tilsvarende væske for at opnå denne vægt.

— En standardflaske placeres i hvert område, som er beregnet til opbevaring af en flaske i forbindelse med slutbrugerens sædvanlige brug efter nedenstående specifikationer. Den tekniske dokumentation, der nævnes i artikel 3, litra c), i Kommissionens delegerede forordning (EU) nr. 1060/2010, skal indeholde en skitse med en stuvningsplan over placeringen af flasker, der er anvendt til målingen af den opgivne kapacitet. i) frirum til væg/bagside/dør (2) efter producentens anvisninger ii) findes der ingen anvisninger, anses hylders bagkant og 5 mm frirum til døren som grænsen for placering af flasken for at sikre en korrekt kølefunktion iii) flasker, der placeres på hylder i døren, må berøre døren iv) hvis fordamperen er dækket af en fastmonteret afskærmning, kan flasker stables indtil afskærmningen; dog sikres en korrekt kølefunktion v) flasker kan placeres omvendt og indflettet vi) flasker må berøre sidevægge, medmindre producenten angiver andet vii) flasker kan placeres horisontalt eller vertikalt, eller med hældning, hvis fastmonterede elementer muliggør en indstilling med hældning viii) bevægelige dele, såsom hylder, som kan trækkes ud, skal kunne bevæges og være tilgængelige under stuvningen.

Figur 1

Målepunkter (Twi ) i vinkøleskabets rum

(alle mål er i mm)

Set forfra Set fra siden

hvor:

— hw= højden i millimeter af vinopbevaringsrummet

— D1 og D2 = afstanden mellem de referencelinjer, der anvendes til at bestemme nettovolumen

— Findes der en skuffe, placeres hylden over denne skuffe i den laveste mulige position som illustreret i punkt 1 i figur 1.

— Temperaturmålepunktet eller temperaturmålepunkterne (Twi ) placeres i lige stor afstand fra rummets sider ved D1/2 eller D2/2 som illustreret i figur 1.

— Luftfugtighedsmålepunktet placeres tæt på Tw2 med en nøjagtighed på 100 mm som illustreret i punkt 2 i figur 1.

— Er hw > 400, måles temperaturen i tre punkter (Tw1, Tw2 og Tw3 ).

— If 300 < hw ≤ 400, måles temperaturen i to punkter (Tw1 og Tw3 ).

— Er hw ≤ 300 mm, måles temperaturen i et punkt (Tw2 ).

Figur 2

Standardflaske

(1) Det er hensigten, at disse foreløbige metoder i sidste ende afløses af en eller flere harmoniserede standarder. Når sådanne forefindes, offentliggøres referencen eller referencerne til den eller de harmoniserede standarder i Den Europæiske Unions Tidende i overensstemmelse med bilag VI og VII til Kommissionens delegerede forordning (EU) nr. 1060/2010.

(2) Mellemrum mellem apparatets bagside/væg/dør og flaskens under/overside.